# name
Evolució del medicament, nova exposició al CRAI Biblioteca de Farmàcia i Ciències de l’Alimentació. (desembre 2022)

# metadata.dc.description[].value
Material elaborat pel CRAI Biblioteca de Farmàcia i Ciències de l’Alimentació

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Desembres 2022.

# metadata.dc.description.abstract[].value
El CRAI Biblioteca de Farmàcia i Ciències de l’Alimentació (Campus Diagonal Sud) ha inaugurat un espai permanent per exhibir peces del Museu de la Farmàcia Catalana. Ubicada a l’hemeroteca, trobareu una vitrina amb diferents objectes que conformen un recorregut per l’evolució del medicament. En destaquem un facsímil de la Concòrdia de Barcelona, una de les primeres farmacopees que homologaven la preparació dels remeis.

 

Amb el títol d'Evolució del medicament, aquesta exposició és una mostra de com en temps passats la preparació de medicaments es feia de manera manual i artesanal, fet que requeria conèixer bé la naturalesa i les propietats dels materials que s’utilitzaven, així com l’instrumental per poder preparar les fórmules magistrals.

# metadata.dc.description.abstract[].value
La investigació en equip a gran escala i l’aplicació sistemàtica de l’experimentació farmacològica renoven per complet una farmàcia que durant segles va ser incapaç de proporcionar medicaments segurs, eficaços i de qualitat. En tot cas, sense aquest passat no seríem on som avui.

 

A l’exposició també podeu trobar un gravat que il·lustra com es fa la destil·lació en un laboratori d'alquímia. Distillatio. Gravat de Phillipp Galle, segons Stradamus (Jan van der Straet). Holanda, ca. 1580.

# metadata.dc.description.abstract[].value
Us convidem a acostar-vos a un món que la industrialització i el naixement dels primers laboratoris farmacèutics deixa enrere. A pensar com els estris que en el passat eren necessaris ara són peces museístiques d’una gran bellesa. Si ho preferiu, també podeu consultar la versió virtual de l'exposició

 

Volem agrair la col·laboració en la realització de l'exposició a Núria Xixons i Anna Gibernau, professores associades de la Facultat de Farmàcia i Ciències de l'Alimentació i a Ana Carmona, catedràtica jubilada de la mateixa Facultat.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Farmàcia i Ciències de l’Alimentació

# metadata.dc.title[].value
Evolució del medicament, nova exposició al CRAI Biblioteca de Farmàcia i Ciències de l’Alimentació. (desembre 2022)

# metadata.dc.title.alternative[].value
Exposició virtual: Evolució del medicament (2022)